Til syvende og sist - Noors - Engels Vertaling en Voorbeelden
Je was op zoek naar: til syvende og sist (Noors - Engels)
baking soda and baking powder (Engels>Tagalog)reperului (Roemeens>Engels)chlamydieninfektion (Duits>Spaans)kyoki tumse bhut pyar karta hu (Hindi>Engels)certes (Frans>Oezbeeks)spitzentechnologien (Duits>Roemeens)密钥文件生成器 (Chinees (Vereenvoudigd)>Russisch)ukrainis (Lets>Engels)liszajec (Pools>Engels)tamad mag byahe (Tagalog>Engels)tsurayya (Indonesisch>Engels)rower (Engels>Arabisch)failed to get modify task object (Engels>Noors)düştükçe (Turks>Engels)school will reopen on 18th november (Engels>Hindi)kasintahang (Tagalog>Italiaans)leninogorsk (Zweeds>Engels)io sono urla con il direttore (Italiaans>Russisch)panettoni (Engels>Italiaans)gehumaniseerd (Nederlands>Lithouws)da iawn dw i ddim yn rhugl hefyd (Wels>Engels)importat (Engels>Nederlands)just a love peek, ok (Engels>Duits)legislation (Engels>Lithouws)staff team (Engels>Spaans) So lyk miljoen rykste gesinne in SA | Netwerk24
Deur Fin24 18 September 2019 11:44
Sowat 58% van die top- miljoen huishoudings in SA is nuwe toetreders, dus mense wat nie tien jaar gelede in die groep was nie.
Net ’n miljoen gesinne in Suid-Afrika kry maandeliks meer as R40 000 in hul bankrekenings, maar hul besteding beloop amper 40% van wat Suid-Afrikaanse verbruikers altesaam bestee.
Die Universiteit van Kaapstad se instituut vir strategiese bemarking werp in ’n nuwe studie meer lig op dié rykste miljoen huishoudings in Suid-Afrika.
Dit is huishoudings met ’n netto inkomste van meer as R40 000 per maand.
Dié huishoudings, met ’n gesamentlike koopkrag van R700 miljard, verteenwoordig net 5% van die bevolking.
Hulle dra ook omtrent die helfte van die staat se inkomste uit persoonlike inkomstebelasting by.
’n Vyfde van hierdie huishoudings verdien meer as R75 000 per maand.
Wie is nuut in die miljoen huishoudings?
Sowat 58% van die miljoen huishoudings is nuwe toetreders, dus mense wat nie tien jaar gelede in die groep was nie.
Van die nuwe toetreders is minstens driekwart swart.
Wie is die swart toetreders?
Sowat die helfte van die swart toetreders was voorheen in die middelklas.
Die ander helfte (meer as 200 000 huishoudings of ’n halfmiljoen mense) kom uit die armer gemeenskappe – onder die middelklas.
Dit sluit in van die gemeenskappe wat as ultra-arm (die laagste inkomstegroep) geklassifiseer word of van die sogenaamde geskoolde sukkelaars (wat fabriekswerkers, onderwysers en polisielede kan insluit).
Dr. James Lappeman, projektehoof van die Instituut vir Strategiese Bemarking, sê die skuif van lae inkomste tot meer welvarend deur die middelklas te omseil, het plaasgevind ten spyte van die verlangsaming in die ekonomiese groei.
Volgens hom is dit deels te danke daaraan dat hierdie mense opleiding ontvang het en hulle bekwaam het vir poste waarin hoër loonverhogings die afgelope jare ondervind is.
Dit kan ook aan huishoudings met twee broodwinners toegeskryf word. Omtrent die helfte van die top- miljoen huishoudings is in dié groep omdat daar meer as een broodwinner is, sê Lappeman.
Helfte wit, derde Afrikaans
Meer as die helfte van die huishoudings is wit.
’n Derde is swart vergeleke met die kwart wat dit in 2008 was.
Net 8% van die top- miljoen huishoudings is bruin en 6% is Indiërs.
35% praat Engels
32% praat Afrikaans
8% praat Tswana
8% praat Zoeloe
Hier bly hulle
Die meeste van die top- miljoen huishoudings bly in Gauteng (44%), gevolg deur die Wes-Kaap (16%) en KwaZulu-Natal (14%).
Wat dink hulle
Driekwart meen hul kinders het ’n beter toekoms buite Suid-Afrika.
Alles is nie maanskyn en rose vir dié groep relatief rykes nie, want hulle gaan gebuk onder groot stygings in wat Lappeman as “private belasting” beskryf, naamlik mediese skemas se premies wat elke jaar met meer as die inflasiekoers styg (Discovery het pas ’n verhoging van 9,2% vir 2020 aangekondig); die styging in private of voormalige Model C-skole se skoolgelde (sowat 8% vanjaar); motors (die instandhoudingskoste van motors het die afgelope jaar met 14% gestyg); asook sekerheidskoste; data en kommunikasie.
Volgens hom besnoei hierdie groep hul besteding en word die waarde van iets wat aangekoop word, mooi bekyk. – Fin24
Meer oor: Ekonomie | Ekonomiese Groei | Huishoudelike Inkomste | Rykdom
Zim-rentekoers 70%: Só sou dit jóú sak raak